Diari Oficial de la Generalitat Valenciana


Sumari del DOGV 7666, del 26-11-2015 (2015/9178)

Notificació de la sentència dictada en el procediment de guarda i custòdia número 1352/2013.
--------------------------------------------------------------------------------------------

### Dades del document

Número de DOGV
:   7666

Data del DOGV
:   26-11-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9178


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment de guarda i custòdia número 1352/2013. [2015/9178]  
Ana Isabel Galiana Lara, lletrada de l'Administració de Justícia del Jutjat de Primera Instància número 1 de Benidorm, que en les actuacions a què es fa referència, a instàncies de la procuradora Josefa Hernández Hernández, en nom i representació de Bianca Samira de Jong, contra Nigel Robert Melson Broughton, s'ha dictat la sentència que té l'encapçalament i la part dispositiva que, literalment, és com segueix:  
  
«Sentència número 000182/2015  
Benidorm, 9 de juny de 2015  
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions a què es fa referència, seguides amb el número 1352/2013-N, en nom del rei, dicte aquesta resolució amb fonament en els següents:  
[...]  
Dispositiva  
Estime la demanda instada per Bianca Samira de Jong, que compareix representada per la procuradora la senyora Hernández, i, com a part demandada, Nigel Robert Melson Broughton, sobre guarda, custòdia i aliments de filla menor d'edat, i fixe les mesures següents:  
  
1. La guarda i custòdia de la filla menor haguda en la unió, S., s'atribueix a la mare.  
2. La pàtria potestat sobre la menor s'atribueix en exclusiva a la mare, i se'n priva de l'exercici al pare, sense perjudici de la ulterior recuperació quan haguera cessat la causa que en va motivar la privació, l'actual estat psiquiàtric del demandat.  
3. No pertoca l'establiment de règim de visites a favor del progenitor no custodi, mentre no s'inste judicialment la recuperació de la pàtria potestat, si desapareixen les causes que n'han motivat la privació i el demandat reprén els contactes amb la menor i li presta assistència, moral i material, en forma efectiva i demostrable.  
4. En concepte d'aliments a favor de la filla menor, el pare abonarà la quantitat de cent huitanta euros (180,00 €) mensuals a la mare, tots els mesos de l'any. La quantitat fixada anteriorment serà mensual, pagada de bestreta, dins dels 10 primers dies de cada mes, en el compte que designe a l'efecte la mare, quantitat que s'actualitzarà el primer de cada any, d'acord amb les variacions que experimente l'índex de preus al consum.  
Igualment, els progenitors sufragaran a mitges les despeses extraordinàries que es produïsquen, com ara operacions quirúrgiques, llargues malalties i anàlegs, amb la notificació prèvia del fet que motiva la despesa i el seu import per a la seua aprovació, i en cas que no siga acceptat resoldrà el jutjat.  
5. No es fa un exprés pronunciament sobre costes.  
Notifiqueu aquesta resolució a les parts personades i al ministeri fiscal en el termini dels cinc dies següents a la data d'aquesta resolució, i feu-los saber que no és ferma i que, en contra, s'hi pot interposar un recurs d'apel·lació per a davant l'Audiència Provincial d'Alacant. Si pertoca, haurà de presentar un escrit d'interposició del recurs en aquest jutjat en el termini dels 20 dies següents a la notificació (art. 455 i ss. LEC), on s'esmentarà la resolució objecte d'apel·lació, amb la indicació dels pronunciaments que s'impugnen, i hi contindrà les al·legacions en què fonamente la seua impugnació (art. 458 LEC).  
Igualment, es fa saber a les parts que, per a la interposició del recurs d'apel·lació adés esmentat, és necessària a més a més la consignació en el compte d'aquest jutjat del dipòsit previst en la disposició addicional 15a de la Llei Orgànica del Poder Judicial, en la redacció que en fa la Llei Orgànica 1/2009, de 3 de novembre, apartat 3, lletra b), en la quantia de 50 euros.  
Protecció de dades de caràcter personal. S'adverteix expressament a totes les parts, testimonis i pèrits, i la resta de persones que siguen receptores de la present resolució que hauran de guardar total i absoluta confidencialitat de totes les dades de caràcter personal que hi consten; i resta terminantment prohibida la transmissió de les dades esmentades i/o la seua comunicació per qualsevol mitjà o procediment, les quals hauran de ser tractades exclusivament per als fins propis de l'Administració de Justícia, ex Llei Orgànica 15/1999, de 13 de desembre, de Protecció de Dades de Caràcter Personal; amb l'advertència d'incórrer en les responsabilitats administratives, civils i penals que pertoquen en qualsevol altre cas.  
Aquesta és la meua sentència, de la qual es portarà un testimoniatge a les actuacions i s'enquadernarà l'original, que pronuncie, mane i firme».  
  
I perquè valga de notificació als demandats rebels, Nigel Robert Melson Broughton, expedisc aquest edicte.  
  
Benidorm, 28 d'octubre de 2015.- La lletrada de l'Administració de Justícia: Ana Isabel Galiana Lara.